cyanic-selkie/wikianc huggingface dataset:
Oman elämänsä sankari
Oman elämänsä sankari (The Cider House Rules) on vuonna 1999 ensi-iltansa saanut yhdysvaltalainen elokuva, jonka on ohjannut ruotsalainen Lasse Hallström. Elokuvan on käsikirjoittanut John Irving oman romaaninsa Oman elämänsä sankari pohjalta.
Elokuvan pääosissa nähdään Tobey Maguire, Michael Caine, Charlize Theron ja Paul Rudd. Elokuva sai seitsemän Oscar-ehdokkuutta. Caine voitti roolistaan parhaan miessivuosan Oscar-palkinnon.
Juoni
Homer Wells (Maguire), adoptoimaton orpo, on elokuvan keskeisin henkilö. Homer kasvoi Tohtori Wilbur Larchin (Caine) johtamassa orpokodissa. Larch uskoo tekevänsä ”Herran työtä” abortoidessaan salaa. Hän kouluttaa Homeria gynekologian ja aborttien maailmaan holhoavaan tyyliin.
Homer päättää jättää orpokodin ja lähteä Candy Kendallin (Theron) ja Wally Worthingtonin (Rudd) kanssa. Kendall ja Worthington ovat nuoripari, joka työskentelee Worthingtonin omenatarhassa. Wally lähtee toiseen maailmansotaan, mutta hänen koneensa ammutaan alas Burmassa. Homerilla ja Candyllä on suhde, sillä he luulevat Wallyn olevan kuollut. Wally löydetään kuitenkin elävänä ja tuodaan takaisin kotiin Homerin harmiksi.
Herra Rose ryhmineen työskentelee omenakauden aikana Worthingtoneiden omenatarhassa. Herra Rosen tytär Rose Rose tulee raskaaksi isälleen ja Homer suorittaa abortin. Lopulta Homer päättää palata orpokotiin Tohtori Larchin kuoltua uudeksi esimieheksi.
Aikarajoitteiden takia elokuva jättää monia romaanin osia käsittelemättä. Kaksi päähahmoa Melony (toinen orpo) ja Angel (Candyn ja Homerin salalapsi) puuttuvat elokuvasta kokonaan.
BAFTAt
Ehdokkaana:
Golden Globet
Ehdokkaana:
Muita tunnustuksia
The New York Timesin kriitikot valitsivat Oman elämänsä sankarin vuonna 2004 yhdeksi kaikkien aikojen tuhannesta parhaasta elokuvasta maailmassa.
Diawarat
Diawarat ovat etninen ryhmä Malin Nioron ja Naran piireissä. He puhuvat soninkea, mutta eivät pidä itseään soninkeina. Ryhmän identiteetti perustuu Diarran valtiota hallinneeseen Diawara-sukuun.
Diawaroja arvioidaan olevan noin 100 000 henkeä. He ovat uskonnoltaan etupäässä muslimeja.
Ordoño IV (León)
thumb|250px|Ordoño IV Ordoño IV, lisänimeltään Paha, oli Leónin kuningas vuosina 958–960. Hän nousi kuninkaaksi Leonin ylimysten syrjäytettyä Sancho I:n. Sancho kuitenkin palasi valtaan kalifi Abd ar-Rahman III:n tuella vuonna 960 ja Ordoño IV:n oli paettava. Hän kuoli Cordobassa vuonna 962.
Ordoño IV:n isä oli Alfonso IV.
Thai Airways Internationalin lento 311
pienoiskuva|Thai Airways Internationalin lennon 311 putoamispaikka Ghopen ja Tharepati Passin välillä. Kohta johonon lentokone törmäsi on kapean valkoisen kaarevan kohdan pystysuoran linjan yläosassa. Kahden kivikon välissä keskikohdasta hieman vasemmalle.
Thai Airwaysin lento 311 oli 31. heinäkuuta 1992 tapahtunut lento-onnettomuus. Lennolla ollut Airbus A310-300 HS-TID, törmäsi Himalajan vuoristoon yrittäessään laskeutua Kathmanduun, Nepaliin. Kaikki koneessa olleet 99 matkustajaa ja 14 miehistön jäsentä kuolivat. Tämä oli ensimmäinen tällä konetyypillä sattunut lento-onnettomuus. Yksi syy lento-onnettomuuteen oli ilmeisesti ongelmat kommunikaatiossa miehistön ja lennonjohdon välillä. Kone iskeytyi vuorenseinämään merenpinnasta mitattuna  jalan (3 520 m) korkeudessa noin 300 solmun (556 km/h) nopeudella.
Mike Dupke
Mike Dupke on yhdysvaltalainen rumpali. Hän on vaikuttanut muun muassa yhtyeissä W.A.S.P. ja John Mellencamp. Musiikilliseksi innoittajikseen hän on maininnut Kissin ja Manowarin.
Dupke on syntynyt Michiganissa ja hän alkoi soittaa rumpuja 13-vuotiaana. Nuorena hän kävi Indianan yliopiston musiikkikoulua. Sittemmin Dupke muutti Nashvilleen ja tapasi siellä Cinderellan rumpalin Fred Couryn, jonka kautta Dupke pääsi Hair of the Dog -nimiseen losangelesilaisyhtyeeseen. Yhtyeen hajottua Dupke työskenteli Eric Sardinasin kanssa, kunnes liittyi W.A.S.P.:iin vuonna 2006. Dupke pysyi W.A.S.P.:in rumpalina vuoden 2015 heinäkuuhun asti.
Mike Dupkelle ja hänen vaimolleen syntyi lapsi kesällä 2015 hieman ennen Dupken eroamista W.A.S.P.:ista.
Junkers Ju 87
thumb|Junkers Ju 87 G-2 "Kanonenvogel" panssarintorjuntamalli. thumb|Italian Regia Aeronautican Ju 87 1940/42 thumb|Junkers Ju 87 G-2 Junkers Ju 87 eli Stuka oli Saksan ilmavoimien kuuluisin syöksypommittaja toisessa maailmansodassa.
Jyrkästi taivutetut siivet ja kiinteät laskutelineet antoivat koneelle helposti tunnistettavan ulkonäön. Stuka tuli palveluskäyttöön 1937, ja sitä käytti taistelutoiminnassa ensimmäistä kertaa saksalainen Legion Condor helmikuussa 1937 Espanjan sisällissodassa. Sitä käytettiin myös toisen maailmansodan ensimmäisessä sotatoimessa Wieluńin pommituksessa aamulla 1. syyskuuta 1939, kun Saksa aloitti Puolan offensiivin. Ju 87 oli vankka, tarkka ja tehokas syöksypommittaja, mutta siitä tuli toisen maailmansodan edetessä liian hidas ilman hävittäjäsuojaa toimivaksi pommi- tai maataistelukoneeksi.
Lento- ja erityisominaisuudet
Stukalla oli monia ominaisuuksia, jotka vasta myöhemmin tulivat muihin lentokoneisiin. Näitä olivat muun muassa automaattinen oikaisu pommitussyöksyn jälkeen. Se oli tarpeen, koska lentäjät menettivät usein tajuntansa pommitussyöksystä oikaisun aiheuttamien suurten g-voimien vuoksi. Stukalle ominainen voimakas, ulvova ääni syöksyssä johtui laskutelineisiin asennetuista sireeneistä, ”Jerikon pasuunoista”, joiden tehtävänä oli aiheuttaa pelkoa vihollisen maajoukoissa. Sireenit kytkeytyivät automaattisesti päälle, kun lentäjä käynnisti syöksyä hidastavat lentojarrut, jotka sijaitsivat siipien alla.
Vastoin yleistä luuloa Stuka ei ollut vaikeasti ohjattava tai kömpelö. Brittiläinen koelentäjä Erich Brown totesi:
Käyttö sodassa
thumb|Ju 87 D-5 [[Immolan lentokenttä|Immolan lentokentällä kesäkuussa 1944.]] Hitautensa vuoksi Ju 87 oli hyvin haavoittuva vihollishävittäjiä kohdatessaan, ja sodan edetessä se alkoi tarvita saattosuojakseen hävittäjiä. Kuitenkin Ju 87 on yksi niitä harvoja sotilaslentokoneita, jotka Euroopan sotanäyttämöillä säilyivät operatiivisissa taistelutehtävissä sodan alusta loppuun. Saksalaisisista Stuka-lentäjistä muutama saavutti hävittäjä-ässän arvonimeen vaadittavat viisi vihollislentokoneen pudotusta. thumb|Ju 87 D-5 Immolan lentokentällä kesäkuussa 1944.
Saksalaiset siirsivät Ju 87:n käytön painopisteen taistelun Britanniasta aiheuttamien kovien konetappioiden jälkeen Pohjois-Afrikkaan ja itärintamalle. Ju 87:n rynnäkkökykyä kasvatettiin varustamalla kone siiven alle sijoitettavilla 37 mm tykeillä. Näin aseistettuna Ju 87 kykeni tehokkaaseen panssarintorjunta- ja rynnäkkötoimintaan ja pysyi pelättynä maataistelukoneena. Kuuluisin Stuka-lentäjistä on eversti Hans-Ulrich Rudel, joka itärintamalla tuhosi pääosin Stukalla 519 panssarivaunua.
Suomessa Ju 87:ää käytti muun muassa saksalainen lento-osasto Kuhlmey kesän 1944 ratkaisutaisteluissa. Tuolloin sen suojana käytettiin Focke-Wulf Fw 190 –hävittäjiä. Lapin sodassa Kemiin sijoitettu Stuka-laivue hyökkäsi kahdesti Tornion maihinnousua suorittaneita suomalaislaivoja vastaan 3. ja 4. lokakuuta 1944 aiheuttaen raskaita tappioita, kunnes laivat saivat suojakseen Brewster B-239 -hävittäjiä.
Ju 87:ää valmistettiin eri versioina yli 5 700 kappaletta.
Yövilkka
Yövilkka eli havuyövilkka (Goodyera repens) on pieni valkokukkainen kämmekkäkasveihin kuuluva kasvi. Lajia tavataan pohjoisen pallonpuoliskon havumetsävyöhykkeellä.
Ulkonäkö ja koko
thumb|220px|left|Lähikuva yövilkan kukinnosta. Yövilkka on monivuotinen, noin 10–30 senttimetrin korkuinen ruohokasvi, joka muiden kämmekkäkasvien tapaan muodostaa sienijuuren. Juurakko on vaakasuora ja haarova. Juurakosta lähtee runsaasti myös kukattomia ruusukkeita. Varsi on karvainen. Vihreät tai valkokirjavat, nahkeapintaiset lehdet ovat ruusukkeena maata vasten. Alimmat lehdet ovat ruodillisia. Lehden lapa on 1–3 cm pitkä, soikea, paksuhko ja verkkosuoninen. Ruusukelehdet voivat sopivalla kasvupaikalla muodostaa laajojakin kasvustoja sammalessa leviävän maavarren ansiosta. Lehdet talvehtivat kaksi vuotta vihreinä. Ylempänä varressa on vain suomumaisia ylälehtiä. Lehtilapa on soikea tai suikea, verkkosuoninen ja ehytlaitainen.
Suomessa yövilkka kukkii mustikanpoiminta-aikana heinä-elokuussa. Kukinto on 3–7 cm pitkä toispuolinen tähkä. Valkoinen kukka on karvainen ja imelätuoksuinen. Kukan huuli on kannukseton, koveratyvinen ja litteäkärkinen. Kellanvalkoinen, noin 3–4 millimetrin mittainen kehä on vastakohtainen ja karvainen. Jokaisessa kukassa on yksi hede ja kaksi luottia; hetiö ja emiö ovat kasvaneet yhteen siitintukuksi. Hedelmä on lukuisia pölymäisen pieniä, vain 0,000002 gramman painoisia siemeniä sisältävä kota. Siemenissä ei ole siemenvalkuaista, joten ne tarvitsevat itääkseen sienijuuren apua. Toisinaan laji kukkii vielä toisen kerran myöhäissyksyllä, mutta nämä kukat eivät ehdi tuottamaan siemeniä ennen kukintojen tuhoutumista pakkasessa.
Levinneisyys
Yövilkka on pohjoisen pallonpuoliskon havumetsävyöhykkeen laji. Euroopassa sitä tavataan paikoitellen Britteinsaarilta, Ranskasta ja Pohjois-Italiasta itään läpi keskisen Euroopan ja Venäjän aina Tyynellemerelle saakka. Pohjoisessa lajia tavataan Fennoskandiassa ja Baltiassa aika yleisenä. Euroopan lisäksi yövilkkaa tavataan Aasiassa Japanissa, Korean niemimaalla, Kiinassa ja Himalajan vuoristossa sekä Pohjois-Amerikassa.
Yövilkka on luultavasti Suomen ja koko Skandinavian yleisin kämmekkäkasvi, mutta jää pienen kokonsa vuoksi monesti huomaamatta. Suomessa yövilkkaa tavataan koko maassa; runsaimmin havaintoja lajista on Keski- ja Itä-Suomessa. Pohjois-Suomessa sitä on tavattu harvemmin. Viime vuosikymmeninä laji on kuitenkin taantunut nykyaikaisen tehometsätalouden seurauksena.
Elinympäristö
thumb|220px|left|Yövilkan ruusukelehtiä. Yövilkka kasvaa vanhoissa, sammaleisissa kuusimetsissä, usein mäkisillä tai kivikkoisilla alueilla. Se on varsin vaativa kasvuympäristönsä suhteen; metsän täytyy saada kasvaa rauhassa ainakin 50-vuotiaaksi ennen yövilkan ilmestymistä kasvupaikalle. Se on yksi Suomen harvoista selkeästi vanhaa metsää suosivista putkilokasveista, ja kulot, avohakkuut ja muut mullistukset koituvat lähes aina yövilkan kohtaloksi.
Jambalaya (kappale)
Jambalaya  on Hank Williamsin säveltämä, sanoittama ja levyttämä musiikkikappale vuodelta 1952. Suomenkieliset sanat on siihen tehnyt Saukki. Sen on suomeksi levyttänyt muun muassa Brita Koivunen.
Puzzle Pirates
Puzzle Pirates on Three Rings Designin kehittämä ja Ubisoftin julkaisema MMOG-peli.
Pelin aloitus
Ensimmäiseksi pitää tehdä itselleen merirosvo, valita sille sukupuoli, hiukset, ihonväri ja hiusten väri. Sen jälkeen alkaa peli, rahaa saa kun tekee puzzle-tehtäviä. Rahalla voi ostaa vaatteita, miekkoja, kuppeja, lähitaisteluaseita, eläimiä ja huonekaluja (myös laivoja, doublooneja ym.).
Laivat
Sloop on pelin pienin laiva. Siihen mahtuu enintään seitsemän merirosvoa, siinä on neljä kanuunaa jotka ampuvat pieniä kanuunankuulia ja se maksaa noin 50-70 tuhatta PoE:a. Se on myös pelin yleisin laiva.
Cutter on toiseksi pienin laiva. Siihen mahtuu 12 merirosvoa, siinä on 8 kanuunaa jotka ampuvat pieniä kanuunankuulia.
Dhow on noin Cutterin kokoinen laiva, ja siihen mahtuu myös 12 merirosvoa, mutta se ampuu keskikokoisia kanuunankuulia, jotka tekevät enemmän vahinkoa, mutta siinä on vain 4 kanuunaa, joten niitä pitää ladata nopeammin, jos haluaa ampua yhtä paljon kuin Cutterilla.
Longship on laiva, johon mahtuu 15 merirosvoa, siinä on 12 kanuunaa jotka ampuvat pieniä kanuunankuulia. Se on ensimmäinen laiva, jolla voi ampua kaksi kertaa samalle puolelle yhdessä vuorossa. Se maksaa noin 50-60 tuhatta PoE:a.
Baghlah on hieman isompi kuin edelliset, siihen mahtuu 18 merirosvoa. Siinä on 12 kanuunaa, jotka ampuvat keskikokoisia kanuunankuulia ja se maksaa noin 60 tuhatta PoE:a.
Merchant brig on pienempi pelin kahdesta kauppalaivasta. Siihen mahtuu 20 merirosvoa. Siinä on 8 kanuunaa, jotka ampuvat keskikokoisia kanuunankuulia.
Junk on myös pelin uusimpia laivoja. Siihen mahtuu 18 merirosvoa, siinä on 12 kanuunaa ja se ampuu isoja kanuunankuulia.
War brig on melko samanlainen kuin Merchant brig, mutta se on tarkoitettu taisteluun, ei tavarankuljetukseen. Siihen mahtuu 30 merirosvoa. Siinä on 16 kanuunaa, ja se ampuu keskikokoisia kanuunankuulia.
Merchant galleon on suurempi kauppalaiva. Siihen mahtuu 30 merirosvoa. Siinä on 12 kanuunaa, jotka ampuvat isoja kanuunankuulia.
Xebec on laiva, johon mahtuu 45 merirosvoa, siinä on 24 tykkiä, ja se ampuu keskikokoisia kanuunankuulia, jonka takia jotkut pelaajat eivät pidä siitä, koska toisia laivoja pitää ampua niin monta kertaa, koska kuulat eivät tee suurta vahinkoa. Se on myös aika kallis, n. 120-140 tuhatta PoE:a, eli saman verran kuin isompi ja tehokkaampi War frigate.
War frigate on toiseksi isoin laiva, ja siihen mahtuu 75 merirosvoa. Se on hyvin suosittu Sea Monster Huntingissa eli Atlantiksessa olevien merihirviöiden tappamisessa. War frigatessa on 24 kanuunaa, ja se ampuu suuria kanuunankuulia, ja maksaa noin 120-140 tuhatta PoE:a.
Grand frigate on suurin laiva, johon mahtuu 159 merirosvoa.Siinä on 24 kanuuna, jotka ampuvat suuria kanuunankuulia. Se ei ole kovin yleinen suuren hintansa takia, mutta se on hyvin tehokas.
Pelit
Pelit ovat yleensä yksinkertaisia ja hauskoja. Pelit voidaan jakaa kolmeen alueeseen:
1.Piraatti pelit(Piracy Skills)
Bilge-peli, jossa "pumpataan vesi pois" tekemällä kolmen tai enemmän suoria erilaisista meri-aiheisista kuulista.
Sailing-peli, jossa "purjehditaan" tekemällä kolmesta erilaisesta pallosta suoria, joissa on neljä samanlaista palloa. Päätavoite on kuitenkin laittaa palloja oikeisiin paikkoihin eli targeteihin. Pelikenttä vaihtuu, kun on pistänyt oikean väriset kuulat targeteihin.
Carpent-korjauspeli, jossa tukitaan aukkoja laudoilla tai erikoisella savella.
Treasure haul ( Aarteiden Haalinta ) joka on tyyliltään täysin sama kuin Bilging mutta bilgingissä siirrellään osia vaakasuuntan, toisin kuin tässä pystysuuntaan ja lisäksi siinä haalitaan kolikoita verkolla.
Swordfighting (miekkailu), jossa ideana on muodostaa erilaisia yhdistelmiä, ja sen jälkeen hajottaa ne.
Gunning-tykkipeli, jossa lataat tykit pistämällä niihin ensiksi ruutia, toiseksi kangasta ja kolmanneksi kuulan. Jos nämä menevät väärässä järjestyksessä, tykit voi puhdistaa puhdistus-esineellä (vesisangolla ja mopilla ). Peliä ei pääse pelaamaan, ellei sinulla ole pirate badgea tai kapteeni tai joku muu merirosvoa ylempi anna sinulle lupaa tai käskyä ampua tykillä.
Navigating-navigaatiopeli, jossa laitetaan erilaisia kuvioita oikeesiin paikkoihin kolmella ympyrällä. Vaatii officer badgen pelatakseen tai vain Pirate badgen, jos joku komentaa pelaamaan navigointia.
Battle Navigation, eli taistelunavigointi, jossa ohjaat laivaa/laivaasi, yrittämällä tuhota/saada kiinni toinen laiva. Pelilajissa kenttässä on pyörteitä,jotka ohjaavat laivan takaisin tai pyörteen toiselle puolelle (pyörteen koko on neljä ruutua). Yrität ampua vihollista,niin kunnes se häviää/nappaa sinut(tai itse nappaat sen). Jos nappaat sen tai toisin päin, joudut taistelemaan (miehistösi myös) taistelu-puzzlea, joita on kaksi, miekkataistelu ( Swordfight ) ja nyrkkitappelu ( Rumble ). Kumpi se on, riippuu vastustajasta. Voittaja laiva saa laivan sisältöä (rahaa, rommia, kanuunankuulia ym.).
Rumble (nyrkkeily), joka on lähestulkoon samanlainen kuin aapelissa suosittu peli nimeltä poks
2. Korttipelit (Carousing Skills)
Hearts, joka on siis korttipeli Hertta
Pokeri (Texas hold 'em)
Spades (Padat)
Treasure Drop (Aarteen pudotus)
Drinking (Juominen)
3.Työskentely-pelit (Crafting Skills)
Alchemistry eli Alkemia, jossa täytetään pulloja oikeilla väreillä pyörittämällä putkenpalasia, jotta väri tulee ylhäältä alas. jos väri on väärä, pullo rikkoutuu.
Distilling eli Tislaus. Tällä pelillä valmistetaan laivoihin tarvittavaa rommia, jota merirosvot juovat. Pelissä siirretään kuplia pystyriveihin ja totta kai samanvärisiä samoihin riveihin mahdollisimman paljon. Siniset ovat huonoja, ruskeat neutraaleja ja Valkoiset hyviä kuplia eli valkoisia kuplia pyritään saamaan yhteen riviin mahdollisimman monta ja jopa koko rivi. (Ei ole oikeastaan hankalaa kun sen oppii) Incredibleen suoritukseen pitää kuitenkin tehdä 10-12 peräkkäistä täysin valkoisia rivejä.
Blacksmithing eli taonta. Tässä pelissä tyhjennetään kenttää klikkaamalla ruutuja.
Foraging, jossa ideana on saada erilaisia arkkuja itselleen.
Shipwrightery eli laivanrakennusta.
Arvot
-Jobbing pirate on joko itsenäinen merirosvo tai kuuluu johonkin toiseen miehistöön, mutta on pyytänyt päästä auttamaan/ kutsuttu auttamaan laivalle. -Cabin person on liittynyt miehistöön ja hän voi astua miehistön laivoihin, mutta pelata vain Sailing, Bilging ja Carpenting pelejä, jollei häntä määrätä pelaamaan Gunningia. -Pirate on kuin Cabin person, mutta ei tarviste määräystä pelatakseen Gunningia, jos hän omistaa Pirate-badgen, ja hänet voidaan määrätä navigoimaan. -Officer voi käyttää miehistön laivoja, jotka eivät ole lukittuja tai ovat hänen omiaan. Liittoutumassa (flag) Lisäksi on
Palkinnot
Pelissä on myös mahdollista saada erilaisia palkintoja jotka näkyvät hahmon info-osiossa, jossa voit luoda oman palkintohyllysi. Esim. Palkintoja Broad:( Peli )( Carpenting, Bilging, Bnavigating, Navigating, Sailing, Gunning ) Expert: ( Peli ) ( -II- ) Sunken: ( Kun olet hävinnyt taistelussa ja laivasi on uponnut, saat Driftwood palkinnon ) Atlantis: Atlantiksella taistelemisesta merihirviöitä vastaan saa lukuisia palkintoja ( Kypäriä, Haarniskoja, Jopa Rapuja.. ) ja monia muita. Sublime: kun olet saavuttan exp tason, Sublimesta saat kultaisen merkin palkintoihisi. Sublime on kaikissa taidoissa.
Rocco ja hänen veljensä
Vuonna 1979 kolmekymmentä suomalaista elokuva-arvostelijaa ja -asiantuntijaa teki kukin luettelon kaikkien aikojen sadasta merkittävimmästä elokuvasta, ja Rocco oli mukana heistä yhdeksän listalla. The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.
Juoni
Aviomiehensä kuoleman jälkeen Rosaria Parondi (Katina Paxinou) päättää muuttaa perheensä kokonaisuudessaan Milanoon, jossa vanhin poika Vincenzo jo asuu. Saapuessaan kaupunkiin äiti ja veljet tapaavat Vincenzon juhlimasta kihlajaisiaan samalta seudulta kotoisin olevan Ginettan (Claudia Cardinale) kanssa. Alkuvaikeuksista selvittyään Rocco löytää töitä pesulasta ja Ciro opiskelun ohessa Alfa Romeo -tehtaasta. Simone (Renato Salvatori) päättää panostaa nyrkkeilyyn.
Draaman keskiöön nousevat pian sosiaaliset ristiriidat, veljesten väliset jännitteet sekä modernin suurkaupungin monimutkainen – ja usein karu – todellisuus. Näennäistä glamouria edustaa Simonelle pakkomielteeksi muodostuva prostituoitu Nadia (Annie Girardot). Tunteiden vuoristorata kääntyy alamäkeen ja päättyy traagiseen välienselvittelyyn, jonka jälkeen mikään ei ole enää entisellään.
Mighty 44
Mighty 44 on suomalainen elektronista musiikkia soittava yhtye. Yhtyeen keulahahmona toimii laulusolisti ja MC Rummy Nanji alias Mr.B. Yhtyeen tuottaja on Jaakko Salovaara (alias JS16).
Videopelivuosi 2016
Videopelivuosi 2016 käsittelee vuoden 2016 aikana julkaistuja videopelejä ja videopelimaailman merkittäviä tapahtumia.
Attribuutti (lauseenjäsen)
Iso suomen kielioppi ei nimeä enää lauseenjäsentä nimeltä attribuutti, vaan substantiivin täydennykset ja määritteet lasketaan kuuluviksi substantiivi- eli nominaalilausekkeeseen (NP = nominal phrase).
Adjektiiviattribuutti
Adjektiiviattribuutti on nimensä mukaisesti adjektiivi tai adjektiivisesti käytetty sana, jonka sija tai luku on yleensä sama kuin pääsanalla. Esimerkkeinä voidaan mainita seuraavia ilmauksia, joissa adjektiiviattribuutti lihavoituna:
Appositio- eli substantiiviattribuutti
Appositioattribuutti on substantiivi tai substantiivinen pronomini, joka on pääsanansa yhteydessä taipumattomana tai sen kanssa samassa sijassa ja luvussa. Näitä ovat esimerkiksi nimen yhteydessä käytetyt arvonimet. Esimerkkejä:
Genetiiviattribuutti
Genetiiviattribuutti on substantiivi tai substantiivinen sana, joka ei ole nominatiivissa eikä kongruoi pääsanansa kanssa.Esimerkkejä:
Valkamapää
Valkamapää on tunturi Enontekiöllä. Se sijaitsee 40 kilometriä Peltovuoman pohjoispuolella. Sen korkeus on 603 metriä.
WASP-17b
WASP-17b on eksoplaneetta, joka löydettiin 11. elokuuta 2009. Se kiertää keltavalkoista F-tyypin pääsarjan tähteä WASP-17 Skorpionin tähdistön suunnalla. Se oli ensimmäinen eksoplaneetta, jonka havaittiin kiertävän tähteään retrogradisella radalla (tähden pyörimissuuntaa vastaan). Myös planeetan tiheys on poikkeavan alhainen: vain 6−14 % Jupiterin tiheydestä (0,08−0,19 g/cm3).
Planeetta kiertää emotähteään 0,052 AU:n etäisyydellä, ja sen kiertoaika on noin 4 päivää. Planeetan massa vastaa noin 0,486 Jupiterin massaa. Planeetta on siis niin sanottu emotähteään lähellä kiertävä kuuma jupiter.
Puerto Ricon hauta
Puerto Ricon hauta on Atlantin valtameren syvin syvänmeren hauta Antillien pohjoispuolella. Sen syvin kohta on 8 376 metriä.
Hans Dahlgren
Hans Eric Albert Dahlgren (s. 16. maaliskuuta 1948 Uppsala) on ruotsalainen sosiaalidemokraattisen työväenpuolueen poliitikko, entinen diplomaatti ja ministeri. Vuosina 2014–19 hän oli EU- ja ulkopoliittisista asioista vastannut valtiosihteeri valtioneuvoston valmistelukansliassa. Vuosina 2019–2022 hän toimi EU-ministerinä Löfvenin II, III ja Anderssonin hallituksissa.
Elämä ja ura
Dahlgren syntyi vuonna 1948 Uppsalassa, mutta varttui Skellefteåssa. Opiskeluaikoinaan hänestä tuli Ruotsin ylioppilaskuntien liiton SECO:n puheenjohtaja. Sen jälkeen hän työskenteli toimittajana SVT:llä.
Dahlgren opiskeli Tukholman kauppakorkeakoulussa, josta valmistui diplomiekonomiksi vuonna 1971. Hän on naimisissa ja hänellä on neljä lasta.
Quayn veljekset
thumb|Quayn veljekset. Stephen ja Timothy Quay ovat yhdysvaltalaisia nukkeanimaation tekijöitä. He syntyivät identtisinä kaksosina Philadelphiassa vuonna 1947. 1960-luvun lopulla he muuttivat Britanniaan opiskelemaan Royal College of Artiin. He jäivät työskentelemään Eurooppaan. Heidän tunnetuin työnsä on Street of Crocodiles (1986]), joka on unenomainen sovitus Bruno Schulzin Krokotiilikuja-nimisestä tarinasta.
Isfjorden
Isfjorden on Romsdalsfjordeniin kuuluva sivuvuono Møren ja Romsdalin läänissä Länsi-Norjassa. Vuono sijoittuu kokonaan Rauman kunnan alueelle.
Vuonon varrella sijaitsevat mm. Isfjordenin kylä ja Åndalsnesin kaupunki.
Maariankämmekkä
Maariankämmekkä eli täpläkämmekkä (Dactylorhiza maculata) on kämmekkälaji, jota tavataan koko Euroopassa kaakkoisosaa lukuun ottamatta ja Siperiassa. Se on myös selvästi yleisin Suomen kämmekkälajeista. Maariankämmekän suku liuskakämmekät on saanut nimensä haaraisesta juurimukulasta, joka muistuttaa rukoukseen liitettyjä käsiä – tästä on levinnyt koko kämmekkäkasvien heimon suomenkielinen nimi. "Maaria" viittaa Neitsyt Mariaan.
Ulkonäkö ja koko
Maariankämmekän liuskamaisissa lehdissä on viininpunaisia pilkkuja. Se kukkii kesä-heinäkuussa. Kukat ovat purppuranpunaiset. Kukkavarsi on 10–30 senttimetriä pitkä.
Elinympäristö
Maariankämmekkä kasvaa usein kosteahkoilla paikoilla, kuten korvissa, soiden laidoilla, kangasmetsien soistuvissa painanteissa, suoniityillä, rannoilla ja niin edelleen.
Lars Erik Carpelan
Lars Erik Bertelsson Carpelan (19. joulukuuta 1913 Helsinki – 2. helmikuuta 1987 Tukholma ) oli suomalainen toimittaja, joka kuului vapaaherralliseen Carpelan-sukuun. Hänen veljensä oli kirjailija Bo Carpelan.
Carpelan kirjoitti ylioppilaaksi 1932 opiskellen sen jälkeen Helsingin yliopistossa ja Åbo Akademissa. Vuosina 1935–1944 hän työskenteli toimittajana Hufvudstadsbladetissa, 1940–1944 Kokkolassa ilmestyneen Österbottningenin päätoimittajana ja 1944–1946 Nya Pressenin toimitussihteerinä. Vuonna 1946 Carpelan oli yhdysvaltalaisen United Pressin kirjeenvaihtajana Helsingissä ja Tukholmassa, kunnes aloitti 1947 yhtyneiden maakuntalehtien Tukholman-toimituksen päällikkönä ja siirtyi 1953 kuvatoimisto Reportagebildin päälliköksi. Vuodet 1947–1965 hän työskenteli myös Helsingin Sanomien Tukholman kirjeenvaihtajana. Ennen eläkkeelle jäämistään Carpelan oli vielä toimittajana Aftonbladetissa 1967–1977 sekä suomenruotsalaisen Svensk-Finland-aikakauslehden päätoimittajana 1969–1971.
Carpelan osallistui sekä talvi- että jatkosotaan. Sotilasarvoltaan hän oli luutnantti.
Joulupuu on kärvennetty
Joulupuu on kärvennetty on vuonna 1989 ensi-iltansa saanut komediaelokuva. Elokuvan on ohjannut Jeremiah S. Chechik ja käsikirjoittanut John Hughes. Pääosissa ovat Chevy Chase, Beverly D’Angelo ja Randy Quaid.
Elokuva kertoo Clark Griswoldista, joka yrittää järjestellä kiireisenä jouluaskareitaan, sillä perheen luokse on tulossa liuta sukulaisia juhlimaan joulua. Clark ei ole ehtinyt edes hakea joulukuusta eivätkä jouluvalotkaan ole vielä kaunistamassa talon ulkoasua. Kiireissään Clark ei voi säästyä kommelluksilta.
Vastaanotto
Video-oppaassa vuodelta 1995 Kari Salminen antoi elokuvan Suomessa julkaistulle VHS-kasettiversiolle kolme tähteä viidestä, mikä teoksen mukaan vastaa sanallista arviota ”hyvä”. Hän toteaa Hughesin käsikirjoituksen kaivavan joulusta anarkistisen puolen esiin: ”Griswoldin perheen joulunvietto menee raskaasti päin kuusta, mutta suunsoitto ei herkeä hetkeksikään. [...] Ihmisten alhaisimmat tunteet loistavat kilpaa jouluvalojen kanssa.”
Spin-off
Eddien suuri saariseikkailu on vuonna 2003 valmistunut televisioelokuva. Elokuvassa Griswoldien serkut Eddie (Randy Quaid) ja Catherine (Miriam Flynn) pääsevät sattuman kautta lomamatkalle Etelä-Tyynenmeren saarelle. Myös Faijalla hommat hanskassa -elokuvassa Audrey Griswoldia näytellyt Dana Barron palaa rooliinsa. Chevy Chasea ja Beverly D’Angeloa ei elokuvassa nähdä.
Saarijärvi (Kuhmoinen, Kylämä)
Saarijärvi on Pirkanmaalla Kuhmoisissa Kylämän kylän lähellä sijaitseva järvi.
Maantietoa
Järven pinta-ala on 4,0 hehtaaria, se on 400 metriä pitkä ja 250 metriä leveä. Järvellä on kartan mukaan kaksi saarta. Sen rantaviivan pituus on 1,2 kilometriä ja rannat ovat soistunutta suomaata. Rannalle on rakennettu yksi vapaa-ajan kiinteistö ja lounaisrannalla on pieni luonnonsuojelualue.
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Arvajanjoen valuma-alueella (14.26), jonka Isojärven valuma-alueeseen (14.263) se kuuluu. Järven vedenpinnan korkeus on 138,5 metriä mpy. Siihen on johdettu yksi oja. Laskuoja lähtee järven luoteispäästä ja laskee Kylämäjärveen. Laskuojan pudotus on 11,5 metriä.
Historiaa
Vuoden 1855–1856 Kalmbergin kartastossa järvi oli merkitty.
Vuoden 1965 peruskartassa järvi oli autio. Vuoteen 1986 mennessä järveä ympäröivää suota oli ojitettu.
Boogaloo
Boogaloo on Nazarethin studioalbumi vuodelta 1998. Se jäi myös rumpali Darrell Sweetin viimeiseksi hänen kuoltua albumia seuranneella kiertueella. Albumi sai hyvän vastaanoton niin kriitikoiden kuin fanienkin keskuudessa.
Vougeot
Vougeot on kunta itäisessä Ranskassa Côte-d'Orin departementissa Burgundi-Franche-Comtén alueella.
Kunta kuuluu Burgundin tunnettuun Côte de Nuitsin viinialueeseen, ja on Burgundin viinialueiden läpi kulkevan viinitien Route des Grands Crusin varrella.
Nähtävyyksiä
Kunnan nähtävyyksiä on 1500-luvulta peräisin oleva renessanssityylinen linna Château du Clos de Vougeot. Linna on avoinna ympäri vuoden, ja siellä voi tutustua linnan arkkitehtuurin lisäksi alueen historiaan ja viineihin.
Chasing the Ghost
Chasing the Ghost on darkwave-yhtye Colliden toinen pitkäsoittoalbumi ja kolmas julkaisu.
Tiukka (taajama)
Tiukka on kylä ja taajama Kristiinankaupungissa Pohjanmaan maakunnassa. Kylä oli Tiukan kunnan hallinnollinen keskus ennen liittymistään Kristiinankaupunkiin vuonna 1973. Kylä ei kuitenkaan ole kirkonkylä, sillä Tiukan kunnan alueella ei ole koskaan ollut omaa kirkkoa. Tiukassa sijaitsee siunauskappeli ja hautausmaa Tiukantien varrella, kylästä kolme kilometriä lounaaseen. Kristiinankaupungin keskustaan on Tiukasta matkaa noin 5,5 kilometriä. Teuvanjoki virtaa kylän lävitse. Yhdystiet 6651 ja 6650 risteävät Tiukassa valtatien 8 kanssa.
Tiukka muodostaa nykyään oman taajamansa. Vuoden 2019 taajamarajauksessa sen asukasluku oli 225, maapinta-ala 2,01 km² ja väestötiheys 111,9 as./km². Tiukan taajama on Kristiinankaupungin kolmesta taajamasta väkiluvultaan pienin. Vuosina 1960 ja 1970 Tiukka ei muodostanut taajamaa.
Kylässä sijaitseva Butsbackenin kyläasutus kuuluu valtakunnallisesti merkittäviin rakennettuihin kulttuuriympäristöihin. Butsbackenin rakennuskanta on hyvin säilynyt 1800- ja 1900-luvuilta. Alueella sijaitsee mäen päällä Tiukantien varrella Tiukan kotiseututalo, jossa on toiminut koulu ennen toisen maailmansodan alkua.
Tiukassa oli rautatieliikennepaikka Tiukan seisake  rataosalla. Seisake lakkautettiin toukokuussa 1968. Myös Puskamarkissa on ollut seisake samalla rataosuudella.
Greatest Hits Volume II (Nazareth)
Greatest Hits Volume II on Nazarethin kokoelma ja jatkoa vuonna 1975 julkaistulle Greatest Hits-albumille.
Citroën C4
Citroën C4 on Citroënin vuodesta 2004 lähtien valmistama alemman keskiluokan automalli, joka korvasi Citroën Xsaran. Auton myynti Euroopassa päättyi vuonna 2018, jolloin sen paikan mallistossa otti crossover-malli C4 Cactus, mutta Kiinan markkinoille valmistusta jatkettiin edelleen. C4 palasi Euroopan markkinoille vuonna 2020 esitellyn kolmannen sukupolven myötä.
Citroën C4 I (2004–2010)
Ensimmäisen sukupolven C4 esiteltiin Pariisin autonäyttelyssä syksyllä 2004. Korimalleina olivat kolmiovinen coupé ja viisiovinen hatchback. Perusrakenne on sama kuin esimerkiksi Peugeot 307:ssä. Vuonna 2006 esitelty C4:ään perustuva tila-automalli on nimeltään Citroën C4 Picasso. vasen|pienoiskuva|Citroën C4 VTR Coupé Vuoden 2004 Euro NCAP -kolaritestistä C4 sai tulokseksi täydet viisi tähteä. vasen|pienoiskuva|Citroën C4 Pallas Vuonna 2006 esiteltiin Kiinan markkinoille pidempiakselivälinen neliovinen sedan-malli C-Triomphe. Se tuli myyntiin Etelä-Amerikassa ja muutamissa Euroopan maissa markkina-alueesta riippuen joko C4 Pallas- tai C4 Sedan -nimisenä. vasen|pienoiskuva|Ensimmäisen sukupolven facelift-malli. Kiinassa C-Triomphen rinnalle esiteltiin vuonna 2009 C-Quatrè, jonka akseliväli on samanpituinen kuin viisiovisessa hatchbackissa. Se koki vuonna 2012 kasvojenkohotuksen, jossa sen ulkonäköä muokattiin vastaamaan toisen sukupolven C4:ää, ja pysyi mallistossa vuoteen 2016 saakka. vasen|pienoiskuva|Facelift-mallin Citroën C4 Coupé.
Ensimmäisen sukupolven C4:n erikoisuuksiin kuuluu kiinteä ohjauspyörän keskiö: vain kehä liikkuu ohjauspyörää kääntäessä. Sen myötä kuljettajan turvatyyny voitiin muotoilla paremmin kuin tavallisissa autoissa, joissa se on pyöreä ollakseen teholtaan samanlainen riippumatta ohjauspyörän asennosta törmäystilanteessa. Ominaisuutta on toisaalta myös kritisoitu vaaralliseksi, sillä kuljettajan on vaikea arvioida ohjauspyörän asentoa.
C4 koki vuonna 2008 kasvojenkohotuksen, jossa se sai muun muassa uuden etupuskurin ja -säleikön. vasen|pienoiskuva|Facelift-mallin Citroën C-Quatré.
Citroën C4 II (2010–)
Toisen sukupolven C4 esiteltiin Pariisin autonäyttelyssä syksyllä 2010. Se perustuu edelleen samalle pohjalevylle kuin edeltäjänsä, mistä johtuen akseliväli pysyi samanpituisena, vaikka auto kasvoikin hieman ulkomitoiltaan. Kolmiovinen korimalli ei enää kuulunut mallistoon.
Vuoden 2010 Euro NCAP -kolaritestistä C4 sai tulokseksi täydet viisi tähteä. vasen|pienoiskuva|Citroën C4 Lounge Vuonna 2012 esiteltiin sedan-korinen C4 L, jota alettiin valmistaa Venäjällä ja Kiinassa. Sen akseliväli on 10 senttimetriä hatchbackia pidempi. Seuraavana vuonna mallin valmistus alkoi C4 Lounge -nimisenä Argentiinassa. vasen|pienoiskuva|Kiinassa myytävä sedan-korinen Citroën C4. Kiinassa edellisestä sukupolvesta mallistoon jäänyt C-Quatré korvautui vuonna 2016 uudella mallilla, jossa edeltäjänsä tavoin akseliväli on samanpituinen kuin hatchbackissa. vasen|pienoiskuva|Facelift-mallin (2017) Citroën C4 Lounge. Vuonna 2015 C4 koki pienen kasvojenkohotuksen, jossa se sai uudet LED-päiväajovalot ja myös uudistuksia takavaloihin. Ohjaamossa uutuutena oli seitsentuumainen kosketusnäyttö, jonka sai valinnaisena. C4 Lounge koki perusteellisemman kasvojenkohotuksen vuonna 2017.
Citroën C4 III (2020–)
Kolmannen sukupolven C4 esiteltiin kesäkuussa 2020. Auto korvaa Euroopassa edeltäneen C4 Cactuksen, ja sen muotoilussa on crossovermaisia piirteitä. Sisarmerkki Peugeot’n 308-mallista poiketen uusi C4 ei perustu keskikokoisten automallien EMP2-pohjalevylle, vaan pienempiä autoja varten kehitetylle EMP1-perusrakenteelle. Sen ansiosta malli on saatavana myös sähkökäyttöisenä versiona.
Bensiinimoottorina on kolmesylinterinen turboahdettu 1,2-litrainen PureTech (99/128/153 hv). Dieselmoottori on 1,5-litrainen (101 hv). Sähkökäyttöisessä ë-C4-mallissa on 50 kilowattitunnin akku ja 135-hevosvoimainen sähkömoottori.
John A. Costello
John Aloysius Costello (20. kesäkuuta 1891 – 5. tammikuuta 1976) oli yksi Irlannin merkittävimmistä poliitikoista. Costello oli kahteen otteeseen Irlannin taoiseach eli pääministeri ja edusti silloin Fine Gael -puoluetta.
Costello valmistui lakimieheksi vuonna 1914, ja toimi asianajajana Irlannin itsenäistymiseen asti. Hänet kutsuttiin maan ensimmäisen oikeuskanslerin avustajaksi 1922, ja oikeuskansleriksi 1926. Hänet valittiin parlamentin alahuoneeseen Fine Gaelin edustajaksi vuonna 1933, vuosi sen jälkeen kun Fianna Fáil oli noussut valtaan.
Costello pääsi pääministeriksi vuonna 1948 useiden oppositiopuolueiden koalition tukemana. Ensimmäisellä pääministerikaudellaan hän toi vuonna 1948 alahuoneeseen asetuksen, jolla Irlanti erosi Brittiläisestä Kansainyhteisöstä.
Toista kautta sävytti IRA:n kiihtyvä terrorismi.
Isojärvisimpukka
Isojärvisimpukka (Anodonta cygnea) on Suomen suurikokoisin makean veden simpukkalaji.
Koko ja ulkonäkö
Lajin kuori on ohut, ruskea- ja vihreäraidallinen, kuoren toinen pää on terävähkö, eikä kuoressa ole lukkohampaita. Kuori kasvaa yleensä 12–16-senttiseksi ja joskus suuremmaksikin. Isojärvisimpukka voi elää parikymmentä vuotta vanhaksi.
Levinneisyys
Isojärvisimpukka on tyypillisesti eurooppalainen laji, jota tavataan Britteinsaarilta Uralille; itäisempi esiintyminen on epävarmaa. Suomessa levinneisyys on painottunut etelään.
Elinympäristö
Isojärvisimpukan elinympäristöä ovat rehevät pienet järvet ja jokien suvannot. Se elää usein melko syvällä.
Lisääntyminen
Järvisimpukat ovat nuorina kaksineuvoisia, eli samassa yksilössä on sekä muna- että siittiörauhaset. Pienissä vesistöissä yksilöt pysyvätkin kaksineuvoisina mikä turvaa munien hedelmöittymisen. Suurissa vesistöissä ne kehittyvät joko koiraiksi tai naaraiksi. Munasolut, joita on satoja tuhansia, hedelmöityvät emon ulompien kiduslehtien sisällä olevissa onteloissa ja kehittyvät glokidotoukiksi. Toukalla on kaksi kuorenpuoliskoa, joiden ulkoreunassa on hammas; kuorenpuoliskojen välistä tulee ulos rihmamainen säie. pienoiskuva|150px|Glokidiotoukan kaavakuva Järvisimpukoiden kutuaika on loppukesällä. Talvella glokidiot ovat kehittyneet emosimpukan sisällä, ja keväällä se päästää ne veteen kalan uidessa ohi. Toukat tarttuvat väkäsikkäillä kuorenpuoliskoillaan kalan eviin tai pintaan. Kala erittää toukan ympärille rakkulan, jonka sisällä kehitys jatkuu muutaman kuukauden ajan. Loisimisvaiheen aikana simpukka saattaa kulkeutua hyvinkin kauas lisääntymispaikastaan. Rakkulan puhjettua simpukka pudottautuu pohjaan ja aloittaa 5–10 vuotta käsittävän aikuisvaiheensa. Suurin osa emosimpukan päästämistä toukista joutuu pohjaan, missä ne voivat odotella kalan paikalle osumista 2–3 viikkoa ennen kuin menehtyvät.
Ravinto
Isojärvisimpukka myllää pohjaa jalallaan ja syö sieltä nousevaa pieneliöstöä.
Khammam
Khammam on Intiassa Telanganan osavaltiossa sijaitsevan Khammamin piirikunnan pääkaupunki. Vuonna 2011 kaupunkialueella asui 262 309 henkeä.
Petri Nygård
Petri Nygård (oikealta nimeltään Petri Jukka Mikael Laurila, s. 8. helmikuuta 1975 Kristianstad, Ruotsi) on suomalainen rap-artisti. Laurilan ura alkoi taiteilijanimellä Dream vuosina 1989–2003 toimineessa Nuera-yhtyeessä yhdessä Henry Kapralin (alias Skem) kanssa.
Elämä ja ura
Syntyjään ruotsinsuomalainen Laurila syntyi Kristianstadissa, Skånessa, mutta kävi alakoulun ensimmäisen ja toisen luokan Gävlen suomenkielisessä koulussa, kunnes muutti Toijalaan ja siitä myöhemmin Tampereelle. Armeijan käytyään hän muutti neljäksi kuukaudeksi Chicagoon. Suomessa hän on asunut Toijalassa, Tampereella ja Helsingissä. Laurilan ollessa nuori hänen äitinsä kuoli alkoholismiin ja hänen isänsä oli mielisairaalassa useaan otteeseen. Laurila kuunteli lapsena lähinnä metallimusiikkia, kunnes kaveriporukan kautta kuuli hip hopista. Tykästyessään siihen hän rupesi aluksi tekemään rap-kappaleista omia versioita, joita esitti muun muassa kotibileissä.
Tšetšeeni
Tšetšeeni tarkoittaa
Katso myös
Petri Nygård
Nousu suosioon 2000-luvun alussa
Ensimmäinen kappale Petri Nygård -taiteilijanimellä oli suomalaista rockmusiikkia kritisoiva rap-kappale "Vitun suomirokki". Se ilmestyi alun perin Internetissä vuonna 2000. Sieltä Nygård siirtyi levyttämään Poko Rekordsille. "Vitun suomirokki" -single myi platinaa ja on yli 17 000 kappaleen myynnillään levy-yhtiönsä toiseksi myydyin single. Toinen single "Kanava Nolla (antakaa mun olla)" myi sekin yli 9 000 kappaletta ja debyyttialbumi Mun levy! myi kultaa (yli 25 000 myytyä levyä). Laurila teki vielä kaksi levyä (Petri presidentixi ja Hovinarrin paluu) Nygård-nimellä ennen kuin ryhtyi tekemään musiikkia englanniksi nimellä Travis Bicle.
Travis Biclenä hän on muun muassa esiintynyt kappaleen "What's Poppin" musiikkivideolla sekä julkaissut 18. huhtikuuta 2007 albumin Committed.
Vuoden 2009 paluu
right|thumb|300px|Petri Nygård esiintymässä [[Pipefestissä vuonna 2010.]] Petri Nygård -pseudonyymin paluu tapahtui, kun Laurila julkaisi Internetissä uutta materiaalia salanimensä turvin. Kuuntelijaluvut nähtyään hän päätti julkaista uuden Petri Nygård -levyn. Neljäs albumi Kaikkee pitää olla julkaistiin joulukuussa 2009. Albumin ensimmäinen single, "Sanon suoraan", julkaistiin 7. lokakuuta 2009 internetissä Nygårdin kotisivuilla. Toinen single "Onko sulla pokkaa?", julkaistiin 30. lokakuuta 2009. Kolmas single "Mitävittuuvaan (Tuska)" julkaistiin 25. marraskuuta 2009, "Kippis kulaus" 29. tammikuuta 2010 ja viimeinen single "Seopetriii" keväällä.
Uuden levyn myötä Petri Nygård aloitti vuonna 2010 myös ensimmäisen kiertueensa, joka käsitti yli kaksisataa esiintymistä vuoden aikana. Aiemmin hän oli vältellyt julkisia esiintymisiä. Nygårdin keikat ovat saaneet suurta huomiota medioissa, koska keikoilla esiintyy esimerkiksi tanssityttöjä rinnat paljaana ja lavasteena on käytetty isoa puhallettavaa naisen vaginaa, josta Nygård saapuu lavalle. Keikan alussa on nähty myös manipuloitu kuva Tarja Halosesta, joka kehottaa muun muassa juomaan alkoholia ja harrastamaan irtosuhteita. Nygårdin keikoilla tuplaajana toimii ”Obelix” Häkkinen.
Viides studioalbumi, Kaikki tai ei mitään, julkaistiin 16. helmikuuta 2011. Albumin ensimmäinen single "Sarvet esiin" julkaistiin 10. marraskuuta 2010. Singlellä vierailee metalliyhtye Mokoma ja siitä on julkaistu musiikkivideo. 20. joulukuuta 2010 julkaistiin albumin toinen single "Selvä päivä". Kappaleella vierailee Lord Est ja sen tuotannosta vastaa MMEN. ”Selvä päivä” nousi pian hitiksi jonka myötä Nygårdin suosio nousi merkittävästi. Toisesta singlestä on julkaistu myös musiikkivideo, jota on katsottu YouTubesta jo yli yhdeksän miljoonaa kertaa. Albumin viimeisenä singlenä julkaistiin kappale "Villi ja vitun vapaa", johon myös on kuvattu musiikkivideo.
Vuonna 2011 Nygård juonsi NRJ:n iltalähetyksen kahdesti, 11. helmikuuta ja 4. marraskuuta.
Petri Nygård esiintyi 16. toukokuuta 2011 Suomen jääkiekkomaajoukkueen maailmanmestaruusjuhlissa Helsingin Kauppatorilla lähes 100 000 ihmisen yleisölle.
Petri Nygård on myös esiintynyt Suomen Big Brotherissa vuonna 2011 sekä julkkisversiossa vuonna 2013.
Petri Nygårdin kokoelmalevy 29 syntiä julkaistiin tupla-CD:nä 16. marraskuuta 2011. 27. helmikuuta 2012 julkaistiin Petri Nygårdin uusi single "Märkää". Singleä seuraa Nygårdin kuudes studioalbumi Mun mielestä, joka julkaistiin 25. huhtikuuta 2012.
Kesällä 2016 Petri Nygård ja Cristal Snow tekivät yhteistä televisio-ohjelmaa Fox-kanavalle.
Suosio jatkuu
Petri Nygård vaihtoi levy-yhtiötään Universal Music Finlandiin ja julkaisi huhtikuussa 2016 uuden singlen "Pannaan Suomi kuntoon". Single on striimannut suoratoistopalvelu Spotifyssa nelinkertaista platinaa ja se on ollut palvelun kaikkien aikojen kymmenen kuunnelluimman suomalaisen kappaleen joukossa. Elokuussa 2016 Nygård julkaisi singlen "Soittorasia", jossa on mukana laulaja Mariska. Tämä single on myynyt platinaa. Vuoden 2016 lopulla Petri Nygård julkaisi vielä singlen "Yhet vielä", joka menestyi kohtalaisemmin kahteen edelliseen singleen verrattuna. Vuoden 2017 aikana hän julkaisi singlet "Neljä vuodenaikaa" sekä "Nössö", jossa vierailee Klamydia-yhtyeen laulaja Vesku Jokinen. Kummatkin singlet ovat myyneet platinaa.
Vuonna 2017 Petri Nygård vieraili TCT-yhtyeen kappaleella Rodeo sekä Teflon Brothersin jouluaiheisella kappaleella "Manteli", jossa esiintyy hänen lisäkseen myös Spekti. Samalla kokoonpanolla on julkaistu myös vuosina 2018 ja 2019 joulukappaleet "Kuka antais pukille?" sekä "Tee mulle joulu".
Kesäkuussa 2020 Petri Nygård julkaisi studioalbumin nimeltä Alaston Suåmi. Lisäksi hän on julkaissut joulukuussa 2019 ja 2020 Professori Pipari Nygård -nimiset EP:t.
Tyyli ja imago
Petri Nygårdin kappaleet sisältävät rivoa kielenkäyttöä ja käsittelevät muun muassa seksiä ja päihteitä. Niissä myös mainitaan monia julkisuuden henkilöitä. Nygård sanoutuu kokonaan irti politiikasta, koska hän ei omien sanojensa mukaan tiedä siitä mitään.
Petri Nygårdin imagoon kuuluvat wayfarer-tyyliset aurinkolasit ja kalastajanlakki, jossa on pinssejä. Hän on suunnitellut myös omaa nimeään kantavat Petri Nygård -Reinot.
Petri Nygård oli Suomen haetuin julkisuuden henkilö Google-hakukoneessa vuosina 2010 ja 2011.
Petri Nygårdin imagoon kuului uran alkuaikoina salaperäisyys, jolloin hahmon todellista henkilöllisyyttä ei paljastettu haastatteluissa. Keväällä 2008 rap-artisti Petri Laurila paljasti Helsingin Sanomien kuukausiliitteessä olevansa Nygård.
Kesällä 2008 Nygård kertoi YleX Aamun puhelinhaastattelussa, että tarkoituksena oli alun perin laittaa viisi kappaletta levitykseen ja naureskella muutaman kaverin kanssa sille, minkälainen roska saadaan uppoamaan ihmisiin. Kappaleet kuuli kuitenkin väärä henkilö, joka ehdottomasti tahtoi ne kaupalliseen levitykseen. Tämän jälkeen Laurila yritti anonymiteetillaan peittää todellisen olemuksensa ja halusi, ettei kappaleista olisi tullut isoja hittejä. Salaperäisyys oli kuitenkin kääntynyt itseään vastaan ja juuri se aiheutti sen, että salamyhkäistä artistia kohtaan alettiin tuntea entistä suurempaa mielenkiintoa.
Yksityiselämä
Petri Nygård seurustelee juontaja-laulaja-näyttelijä Susanna Laineen kanssa.
Pohjoiskaukasialaiset kielet
Pohjoiskaukasialaiset kielet on kielikunta, jonka kieliä puhutaan Kaukasuksen alueella. Kielikuntaa kutsutaan toisinaan myös nimellä keskipohjoiskaukasialaiset kielet, tällöin termi pohjoiskaukasialaiset kielet käsittää keskikaukasialaisten kielten lisäksi myös luoteiskaukasialaiset kielet. Näiden kieliryhmien välinen sukulaisuus on kuitenkin kiistanalainen.
Luokittelu
Pohjoiskaukasialaiseen kielikuntaan kuuluu vain kolme kieltä:
Kielistä on ylivoimaisesti suurin tšetšeeni, jolla on noin 1 400 000 puhujaa. Inguušilla on noin 400 000 puhujaa. Inguuši on hyvin läheistä sukua tšetšeenille, ja joidenkin luokittelujen mukaan sitä pidetään tšetšeenin murteena. Kummallakin kielellä on kuitenkin oma kirjakieli. Kielikunnan pienintä kieltä, batsia eli batsbia, puhuu vain 3 000 ihmistä, eikä sille ole kehitetty omaa kirjakieltä.
Kevätlinnunherne
Kevätlinnunherne (Lathyrus vernus) on pääosin Euroopassa kasvava lehtojen kevätkasvi. Suomessa laji on paikoitellen yleinen.
Ulkonäkö ja koko
thumb|vasen|Kevätlinnunherneen kukkia kuvattuna [[Järvenpäässä.]] thumb|vasen|Pölytys Kevätlinnunherne kasvaa tavallisesti 20–40 senttimetriä korkeaksi. Varsi on pysty, siipipalteeton ja lähes kalju. Kasvin lehdet ovat 2–4-parisia ja kärhettömiä. Lehdykät ovat kooltaan 3–6 x 1–3 cm, puikeita ja suippoja. Korvakkeet ovat isoja ja leveitä. Kukinto on 3–10-kukkainen terttu. Kukat ovat nuorina punaiset, mutta vanhemmiten niistä tulee sinisiä. Jos kasvissa on eri aikoihin auenneita kukkia, kukinnosta tulee monivärinen. Teriö on kooltaan 13–20 cm. Kevätlinnunherne kukkii Suomessa touko-kesäkuussa. Hedelmänä on 4–6 cm pitkä kalju ja musta palko.
Kevätlinnunherne on myrkyllinen kasvilaji.
Levinneisyys
Kevätlinnunherneen päälevinneisyysalue ulottuu Ranskasta Venäjälle aina Länsi-Siperiaan, pohjoisessa Norjan, Ruotsin ja Suomen keskiosiin ja etelässä Italiaan ja Pohjois-Kreikkaan. Suomessa kevätlinnunhernettä tavataan yleisesti Etelä-, Kaakkois- ja Keski-Suomessa Raahen korkeudelle saakka. Runsaimmillaan laji on Etelä-Suomessa.
Elinympäristö
Kevätlinnunhernettä tavataan lehdoissa ja tuoreissa metsissä. Suomessa sitä kasvaa myös harjumaiden käenkaali-mustikkatyypin kankailla.
Käyttö
Toisinaan kevätlinnunhernettä viljellään koristekasvina. Laji on sukua Suomessa yleisesti koristekasvina viljellylle tuoksunätkelmälle eli tuoksuherneelle (L. odoratus). Aikaisemmin kevätlinnunhernettä kerättiin runsaasti toreille myytäväksi muun muassa Helsingissä.
Alanen (Kuhmoinen)
Maantietoa
Järven pinta-ala on 6,6 hehtaaria, se on 400 metriä pitkä ja 300 metriä leveä. Järvellä ei ole kartan mukaan saaria, ja sen rantaviivan pituus on 1,1 kilometriä. Rannat ovat pääosin metsämaata, ja järven lounaispuolella on pieni niitty. Rannoille on rakennettu kaksi vapaa-ajan kiinteistöä, joille johtaa tie lounaasta yhdystieltä 3284.
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Arvajanjoen valuma-alueella (14.26), jonka Isojärven valuma-alueeseen (14.263) se kuuluu. Järven vedenpinnan korkeus on 119,7 metriä mpy. Alanen laskee sen itäosasta ojaa pitkin Isojärveen. Laskuojan pudotus on 0,8 metriä.